**Javno povabilo za zbiranje predlogov za člane strokovnih komisij MOL na področju kulture za obdobje 2016-2018**

Datum objave: 19. 8. 2015

Rok za zbiranje predlogov: 30. 9. 2015

Mestna občina Ljubljana vabi samozaposlene v kulturi in fizične osebe s stalnim prebivališčem na območju MOL, kakor tudi javne zavode na področju kulture in nevladne kulturne organizacije (kulturna društva, kulturne zavode itn.), ki imajo sedež na območju MOL, da predlagajo člane strokovnih komisij MOL na področju kulture za obdobje 2016-2018.

Strokovne komisije MOL na področju kulture, skladno s Pravilnikom o strokovnih komisijah (Ur. l. RS, št. 38/2012), opravljajo predvsem naslednje naloge:

* dajejo mnenja k podlagam za javne razpise in javne pozive ter k ciljem, pogojem in kriterijem javnih razpisov in javnih pozivov;
* strokovno presojajo in ocenjujejo vloge, prispele na javni razpis oziroma javni poziv za sofinanciranje javnih kulturnih programov in javnih kulturnih projektov;
* obravnavajo in ocenjujejo vloge, prispele na neposredni poziv;
* dajejo mnenja s področij, za katera so imenovane;
* podajajo predloge strateških usmeritev in mnenja k poročilu o izvajanju Strategije razvoja kulture v MOL;
* opravljajo druge naloge, določene s sklepom o imenovanju.

Predlagatelji lahko predlagajo kandidate za člane strokovnih komisij MOL na naslednjih področjih:

* uprizoritvene umetnosti;
* glasbene umetnosti;
* likovne umetnosti;
* intermedijske umetnosti;
* kulturno-umetnostna vzgoja;
* knjiga in literarni festival;
* kulturna dediščina.

Vsak predlagatelj lahko predlaga samo enega kandidata na posameznem področju.

Predlog za imenovanje kandidata kot člana strokovne komisije MOL na področju kulture mora vsebovati:

* podatke o predlagatelju: ime in priimek (oz. naslov, če gre za pravne osebe), telefon in elektronski naslov ter področje delovanja;
* podatke o kandidatu: ime in priimek, stalno prebivališče, telefon in elektronski naslov;
* navedbo področja, za katero je kandidat predlagan: uprizoritvene umetnosti, glasbene umetnosti, likovne umetnosti, …;
* kratko utemeljitev predloga;
* podpisano izjavo kandidata, da soglaša s kandidaturo.

Predlagatelj mora ob prijavi posameznega kandidata priložiti naslednjo dokumentacijo:

* v celoti izpolnjen in podpisan prijavni obrazec 1, ki vsebuje podatke o predlagatelju in kandidatu, kakor tudi utemeljitev predloga;
* v celoti izpolnjeni in podpisan prijavni obrazec 2 – izjava kandidata o soglasju s kandidaturo za člana strokovne komisije MOL.

Formalno nepopolni predlogi, ki ne bodo pravočasno posredovani na ustreznih prijavnih obrazcih 1 in 2,

ne bodo uvrščeni v izbirni postopek.

Za pravočasno se štejejo predlogi, ki bodo oddani najkasneje do 30. septembra 2015.

Predlog za kandidata na prijavnih obrazcih 1 in 2 mora biti poslan na naslov: Mestna občina Ljubljana, p.p. 25, 1001 Ljubljana, do vključno 30. septembra 2015 (datum poštnega žiga) kot priporočena pošiljka v zaprti ovojnici z oznako na sprednji strani: »NE ODPIRAJ – KULTURA – PREDLOG ZA ČLANA STROKOVNE KOMISIJE«. Predlagatelj lahko odda prijavo na ustreznih prijavnih obrazcih tudi osebno na naslov: Oddelek za kulturo MOL, Ambrožev trg 7, 1000 Ljubljana.

Imena in priimki izbranih kandidatov za člane strokovnih komisij MOL na področju kulture bodo objavljeni na spletni strani MOL.

Kontakt: Oddelek za kulturo, Mestna občina Ljubljana, Ambrožev trg 7 - »Predlogi za člane strokovnih komisij«, 1000 Ljubljana. Kontaktna oseba: Davor Buinjac, davor.buinjac@ljubljana.si, tel: 01/ 306 48 40, 01/ 306 48 45.